
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1128 


30 Αυγούστου 2001 


ΑΠΟΦΑΣΕΙΣ 

Αριθ. 4036 

Σύστημα Διαχείρισης, Αξιολόγησης, Παρακολούθησης 
Ελέγχου - Διαδικασία Εφαρμογής της ενέργειας «Λει¬ 
τουργία νέων δομών ή/και νέων τμημάτων σε υφιστά¬ 
μενες δομές Βρεφονηπιακών ή/και Βρεφονηπιακών 
Ολοκληρωμένης Φροντίδας ή/και Παιδικών Σταθμών 
ή/και Κέντρων Δημιουργικής Απασχόλησης Παιδιών 
ή/και Κέντρων Δημιουργικής Απασχόλησης παιδιών με 
αναπηρία (ΚΔΑΠ ΜΕΑ)», συγχρηματοδοτούμενης από 
το Ευρωπαϊκό Κοινωνικό Ταμείο (Ε.Κ.Τ.) στο πλαίσιο 
των Περιφερειακών Επιχειρησιακών Προγραμμάτων 
(ΠΕΠ) κατά το Γ’ ΚΠΣ». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Νόμου 1558/85 (ΦΕΚ 137/Α/85) 
όπως τροποποιήθηκε και συμπληρώθηκε μεταγενέστε¬ 
ρα. 

2. Τις διατάξεις του άρθρου 13 του Ν. 2150/94 (ΦΕΚ 
98Α) «Εθνικό Ινστιτούτο Εργασίας και άλλες διατάξεις». 

3. Τις διατάξεις του Νόμου 2860/2000 (ΦΕΚ 251/Α/ 
14.1.2000) «Διαχείριση, Παρακολούθηση και Έλεγχος 
του Κοινοτικού Πλαισίου Στήριξης & άλλες διατάξεις». 

4. Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας» (ΦΕΚ 163/Α). 

5. Τις διατάξεις του Κανονισμού (ΕΟΚ) αριθμ. 1260/99 
του Συμβουλίου της 20.7.1999 «περί γενικών διατάξεων 
για τα διαρθρωτικά ταμεία». 

6. Τις διατάξεις του Κανονισμού 1685/2000, της Επιτρο- 
πήςτης 28ης Ιουλίου 2000 για τη θέσπιση λεπτομερών κα¬ 
νόνων εφαρμογής του κανονισμού (ΕΚ) αριθμ. 1260/99 
του Συμβουλίου της 20.7.1999, όσον αφορά την επιλεξι- 
μότητα των δαπανών των ενεργειών που συγχρηματοδο- 
τούνται από τα διαρθρωτικά ταμεία. 

7. Τις διατάξεις του Κανονισμού ΕΚΤ αριθ. 1784/1999 
της 12ης Ιουλίου 1999 του Ευρωπαϊκού Κοινοβουλίου & 
του Συμβουλίου, σχετικά με το Ευρωπαϊκό Κοινωνικό Τα¬ 
μείο. 

8. Την απόφαση της Επιτροπής σχετικά με την έγκριση 
του Κοινοτικού Πλαισίου Στήριξης για τις Κοινοτικές 


Διαρθρωτικές Παρεμβάσεις στις Περιφέρειες που υπά¬ 
γονται στο στόχο αριθ. 1 στην Ελλάδα Ε (2000) 3405/ 
28.11.2000. 

9. Τις διατάξεις του Ν. 2646/98 «Ανάπτυξη Εθνικού Συ¬ 
στήματος Κοινωνικής Φροντίδας» και άλλες διατάξεις. 

10. Τιςδιατάξειςτου άρθρου 128του Π.Δ. 95/2000 (ΦΕΚ 
76/10.3.2000) Οργανισμός του Υπουργείου Υγείας και 
Πρόνοιας. 

11. Τις διατάξεις του άρθρου 18 του Ν .2503/97 «Διοίκη¬ 
ση, Οργάνωση, Στελέχωση για την Περιφέρεια, ρύθμιση 
θεμάτων για την Τοπική Αυτοδιοίκηση και άλλες διατά¬ 
ξεις». 

12. Τα Περιφερειακά Επιχειρησιακά Προγράμματα που 
εντάσσονται στο Γ' ΚΠΣ. 

13. Τους επιδιωκόμένους στόχους, τις προτεραιότητες, 
τις κατευθύνσεις και τα αποτελέσματα, όπωςπεριγράφο- 
νται στο ανωτέρω Επιχειρησιακό Πρόγραμμα. 

14. Την ισχύουσα Εθνική και Κοινοτική νομοθεσία που 
αναφέρεται στην υλοποίηση και διαχείριση προγραμμά¬ 
των. 

15. Την ισχύουσα φορολογική νομοθεσία και ιδίως το 
νομότυπο των φορολογικών στοιχείων και παραστατικών. 

16. Την υπ’ αριθμ. 2007892/461/1998 Κοινή Απόφαση 
περί «Ανακτήσεως αχρεωστήτως ή παρανόμως καταβλη- 
θέντων ποσών από εθνικούς πόρους ή πόρους της Ευρω¬ 
παϊκής Ένωσης στα πλαίσια της υλοποίησης κοινοτικών 
πολιτικών». 

17. Την υπ’ αριθμό 18527/ΓΔΑΠΠΠΔΕ 156/7.6.2001 
(ΦΕΚ Β 758/15.6.2001). Απόφαση του Υφυπουργού Εθνι¬ 
κής Οικονομίας «Τύπος και περιεχόμενο απόφασης έντα¬ 
ξης πράξης σε Επιχειρησιακό Πρόγραμμα του Κ.Π.Σ. 
2000-2006, σύμφωνα με το άρθρο 5, παρ. 3 του Νόμου 
2860/2000». 

18. Την υπ’ αριθμό 107900/16.3.2001 (ΦΕΚ Β 599, 
21.5.2001) Κοινή Απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Εθνικής Οικονο¬ 
μίας, Οικονομικών και Εργασίας και Κοινωνικών Ασφαλί¬ 
σεων για τη Σύσταση και Λειτουργία Ειδικών Υπηρεσιών 
«Συντονισμού και Παρακολούθησης Δράσεων Ευρωπαϊ¬ 
κού Κοινωνικού Ταμείου» και «Εφαρμογής Συγχρηματο- 
δοτούμενων Ενεργειών από το Ευρωπαϊκό Κοινωνικό Τα¬ 
μείο». 

19. Την ανάγκη δημιουργίας ενός συστήματος διαχείρι¬ 
σης, αξιολόγησης παρακολούθησης και ελέγχου των 

συγχρηματοδοτούμενων από το ΕΚΤ ενεργειών δημιουρ¬ 
γίας νέων δομών ή/και νέων τμημάτων σε υφιστάμενες 
δομές βρεφονηπιακών ή και παιδικών Σταθμών ή/και Κέ¬ 
ντρων Δημιουργικής Απασχόλησης Παιδιών ή/και Κέ¬ 
ντρων Δημιουργικής Απασχόλησης παιδιών με Αναπη¬ 
ρίας (ΚΔΑΠ ΜΕΑ). 

20. Την ανάγκη καθορισμού των όρων, δικαιολογητι- 
κών, παραστατικών στοιχείων και λοιπών υποχρεώσεων 
που πρέπει να τηρούνται από τους φορείς υλοποίησης 
προγραμμάτων. 

21. Την ανάγκη για παρακολούθηση και συντονισμό των 
Προνοιακών δράσεων σε όλη τη χώρα, με τη σύσταση 
Ομάδας Διοίκησης Έργου (ΟΔΕ). 

22. Το γεγονός ότι από την παρούσα απόφαση δεν προ- 
καλείται δαπάνη εις βάρος του Κρατικού Προϋπολογι¬ 
σμού, αποφασίζουμε: 

ΑΡΘΡΟ 1 

ΠΛΑΙΣΙΟ ΕΝΤΑΞΗΣ ΤΩΝ ΕΝΕΡΓΕΙΩΝ 

1. Τα Περιφερειακά Επιχειρησιακά Προγράμματα 
(ΠΕΠ) που έχουν εγκριθεί στο πλαίσιο του Γ' Κοινοτικού 
Πλαισίου Στήριξης περιλαμβάνουν ενέργειες που αναφέ- 
ρονται στην λειτουργία νέων δομών, ή και νέων τμημάτων 
σε υφιστάμενες δομές βρεφονηπιακών σταθμών ή και 
βρεφονηπιακών σταθμών Ολοκληρωμένης Φροντίδας 
(Τμήμα Νηπίων ΜΕΑ), ή/και Παιδικών Σταθμών, ή/και Κέ¬ 
ντρων Δημιουργικής Απασχόλησης Παιδιών (ΚΔΑΠ ή/και 
Κέντρων Δημιουργικής Απασχόλησης για Παιδιά με Ανα¬ 
πηρία (ΚΔΑΠ ΜΕΑ). 

2. Υπεύθυνοι φορείς για τη διαχείριση και εφαρμογή 
των προαναφερομένων ενεργειών θα είναι οι Ειδικές 
Υπηρεσίες Διαχείρισης των Περιφερειών της χώρας σύμ¬ 
φωνα με τον Ν. 2860/2000 (Α' 251). 

ΑΡΘΡΟ 2 

ΣΤΟΧΟΣ ΤΩΝ ΕΝΕΡΓΕΙΩΝ- ΩΦΕΛΟΥΜΕΝΟΙ-ΘΕΜΑΤΑ 
ΛΕΙΤΟΥΡΓΙΑΣ 

1. Στόχος των ενεργειών είναι η λειτουργία δομών, μέ¬ 
σω των οποίων προωθείται η απασχόληση ή η επανέντα¬ 
ξη ανέργων στην αγορά εργασίας και ιδιαίτερα των γυ¬ 
ναικών, λόγω της υψηλής συμμετοχής αυτών σε ειδικότη¬ 
τες που απαιτούν οι υπό σύσταση υπηρεσίες καθώς και η 
διευ κόλυνση της πρόσβασής τους στην αγορά εργασίας. 
Η ενέργεια αποτελεί μέτρο προώθησης της πολιτικής 
ίσων ευκαιριών απασχόλησης και άσκησης κοινωνικής 
πολιτικής. 

2. Ωφελούμενοι από την ενέργεια είναι: 

α) Γυναίκες που επιθυμούν να ενταχθούν στην αμειβό- 
μενη ενεργό ζωή ή να επανενταχθούν σε αυτήν, ύστερα 
από απουσία τους λόγω των αλληλοσυγκρουόμενων ευ¬ 
θυνών απασχόλησης και οικογένειας. 

β) Άνεργοι, κυρίως γυναίκες, που διαθέτουν επαγγελ¬ 
ματικά προσόντα και θέλουν να απασχοληθούν στις προ- 
αναφερόμενες ειδικότητες, οι οποίες θα απαιτηθούν από 
τις υπό σύσταση υπηρεσίες. 

3. Οι Ειδικότητες των ωφελούμενων από την ενέργεια 
είναι: 

• για τους Βρεφονηπιακούς, Παιδικούς σταθμούς, Κέ¬ 
ντρα Δημιουργικής Απασχόλησης Παιδιών είναι: Βρεφο¬ 
νηπιοκόμοι, Νηπιαγωγοί, βοηθοί βρεφονηπιοκόμοι, βοη¬ 
θοί νηπιαγωγοί και συμπληρωματικά (για τα ΚΔΑΠ) ειδικοί 
για δημιουργική απασχόληση, και βοηθητικό προσωπικό. 

• για τους Βρεφονηπιακούς Σταθμούς που θα φιλοξε¬ 


νούν και παιδιά με ειδικές ανάγκες προστίθενται στο προ- 
αναφερόμενο προσωπικό εργοθεραπευτές (ΤΕΙ), και κοι¬ 
νωνικοί φροντιστές (ΤΕΕ). 

• για τα Κέντρα Δημιουργικής Απασχόλησης Παιδιών 
με ειδικές ανάγκες είναι: γυμναστές (ΑΕΙ), φυσιοθερα¬ 
πευτές (ΤΕΙ), κοινωνικοί λειτουργοί (ΑΕΙ, ΤΕΙ), εκπαιδευ¬ 
τές - τεχνικοί (ΔΕ ή απόφοιτοι του ΟΑΕΔ αντίστοιχων ειδι¬ 
κοτήτων, μετριετή εμπειρία στο αντικείμενο), κοινωνικοί 
φροντιστές (ΤΕΕ), οδηγοί, συμπληρωματικά ειδικοί για 
την δημιουργική απασχόληση και βοηθητικό προσωπικό. 

4. Όσον αφορά στους Βρεφονηπιακούς και Παιδικούς 
Σταθμούς είναι υποχρεωτική η συνεργασία με Παιδίατρο. 

5. Οι ενέργειες διέπονται από τις διατάξεις της παρού¬ 
σας ΚΥΑ και συμπληρωματικά για θέματα που αφορά στις 
ειδικότητες, στον αριθμό απασχολουμένων, στα ελάχι¬ 
στα όρια δυναμικότητας των δομών και στους όρους λει¬ 
τουργίας από το ισχύον θεσμικό πλαίσιο. 

6. Προκειμένου να διευκολυνθεί η αναζήτηση απασχό¬ 
λησης και η πρόσβαση των άνεργων γονέων στην αγορά 
εργασίας, προτεραιότητα συμμετοχής στις εν λόγω δο¬ 
μές έχουν τα παιδιά άνεργων γονέων. 

7. Η λειτουργία των εν λόγω δομών μπορεί να συνεχίζε¬ 
ται και κατά τους καλοκαιρινούς μήνες κατά την κρίση του 
τελικού δικαιούχου και ανάλογα με τις τοπικές ανάγκες. 

8. Με απόφαση του Δ.Σ. του τελικού δικαιούχου καθο¬ 
ρίζονται τα ωράρια λειτουργίας των εν λόγω δομών ανά¬ 
λογα με τις τοπικές ανάγκες. 

ΑΡΘΡΟ 3 

ΣΥΝΤΟΝΙΣΜΟΣ ΚΑΙ ΥΠΟΣΤΗΡΙΞΗ ΤΩΝ 
ΥΛΟΠΟΙΟΥΜΕΝΩΝ ΕΝΕΡΓΕΙΩΝ 

Η ΟΔΕ η οποία έχει συσταθεί με την ΚΥΑ ΔΥΙδ/οικ 
10024/1.6.2001, κατ’εξουσιοδότηση της παραγράφου 18 
του άρθρου 18 του Ν. 2503/1997 (Α' 107), αναλαμβάνει 
τον συντονισμό, την υποστήριξη και την παρακολούθηση 
της λειτουργίας των δομών της παρούσας καθώς και την 
εναρμόνισή τους μετά Εθνικά Προγράμματα. 

ΑΡΘΡΟ 4 

ΤΕΛΙΚΟΙ ΔΙΚΑΙΟΥΧΟΙ 

1. Δικαιούχοι φορείς είναι: 

α) Οι επιχειρήσεις των Οργανισμών Τοπικής Αυτοδιοί¬ 
κησης (Ο.Τ.Α.) του άρθρου 277 επόμενα του Δημοτικού 
και Κοινωνικού Κώδικα (Δ.Κ.Κ.) οι οποίες έχουν στον σκο¬ 
πό τους την κοινωνική ανάπτυξη, ή πρόνοια ή συναφή 
προς τα ανωτέρω σκοπό, κατά το οικείο καταστατικό. 

β) Οι διαδημοτικές επιχειρήσεις και οι αστικές εταιρείες 
που έχουν συσταθεί από τους ΟΤΑ και οι οποίες έχουν 
στον σκοπό τους την κοινωνική ανάπτυξη, ή την πρόνοια 
ή συναφή προς τα ανωτέρω σκοπό, κατά το οικείο κατα¬ 
στατικό. 

γ) Οργανισμοί Τοπικής Αυτοδιοίκησης (ΟΤΑ) που δεν 
έχουν συστήσει τις επιχειρήσεις της προηγούμενης πα¬ 
ραγράφου και μπορούν να εφαρμόσουν τις ενέργειες της 
παρούσας μέσω των: ί) δημοτικών επιχειρήσεων όμορων 
δήμων ύστερα από σύναψη σχετικής προγραμματικής 
σύμβασης και ϋ) της Ελληνικής Εταιρείας Τοπικής Ανά¬ 
πτυξης και Αυτοδιοίκησης (Ε.Ε.Τ.Α.Α) ύστερα από σύνα¬ 
ψη σχετικής προγραμματικής σύμβασης. Στην περίπτω¬ 
ση αυτή τελικοί δικαιούχοι είναι οι δημοτικές επιχειρήσεις 
και η ΕΕΤΑΑ. 

2. Οι τελικοί δικαιούχοι προκειμένου για την υποβολή 
των προτάσεών τους συμπληρώνουν Τεχνικά Δελτία Έρ- 

γου (ΤΔΕ). Κάθε έργο (π.χ. ένας βρεφονηπιακός σταθ¬ 
μός) περιέχει ένα υποέργο. 

3. Οι τελικοί δικαιούχοι των ενεργειών οφείλουν να πα¬ 
ρέχουν κάθε δυνατή πληροφόρηση στην ΟΔΕ του άρ¬ 
θρου 3 της παρούσης προς διευκόλυνση του έργου της. 

ΑΡΘΡΟ 5 

ΕΠΙΛΕΞΙΜΕΣ ΔΡΑΣΕΙΣ 

1. Επιλέξιμες, για συγχρηματοδότηση από το Ευρωπαϊ¬ 
κό Κοινωνικό Ταμείο ορίζονται οι δράσεις των σχεδίων 
που υποβάλλονται από τους τελικούς δικαιούχους και 
αφορούν: 

α) είτε στη λειτουργία νέων δομών: 

Βρεφικοί, Βρεφονηπιακοί, Βρεφονηπιακοί ολοκληρω¬ 
μένης φροντίδας (με τμήμα ΑΜΕΑ) Παιδικοί Σταθμοί, Κέ¬ 
ντρα Δημιουργικής Απασχόλησης Παιδιών (Κ.Δ.Α.Π) και 
Κέντρα Δημιουργικής Απασχόλησης Παιδιών με Αναπη¬ 
ρία (ΚΔΑΠ ΑΜΕΑ). 

β) είτε στην επέκταση υφιστάμενων δομών, με τη λει¬ 
τουργία νέων τμημάτων, που λειτουργούν στο πλαίσιο 
Επιχείρησης των ΟΤΑ και εντάσσονται στις προαναφερό- 
μενες κατηγορίες δομών. 

2. Το απαιτούμενο προσωπικό για την υλοποίηση του 
προγράμματος αυτού, θα προσληφθεί σύμφωνα με όσα 
ορίζει ο νόμος 2190/94 όπως κάθε φορά ισχύει. 

ΑΡΘΡΟ 6 
ΠΡΟΣΚΛΗΣΗ 

Η πρόσκληση υποβολής τεχνικών δελτίων από τους τε¬ 
λικούς δικαιούχους θα γίνει από την Ειδική Υπηρεσία Δια¬ 
χείρισης της οικείας Περιφέρειας. 

ΑΡΘΡΟ 7 

ΕΙΔΙΚΑ ΚΡΙΤΗΡΙΑ ΑΞΙΟΛΟΓΗΣΗΣ 

ΚΡΙΤΗΡΙΑ ΑΞΙΟΛΟΓΗΣΗΣ ΣΥΓΚΕΚΡΙΜΕΝΩΝ 
ΚΑΤΗΓΟΡΙΩΝ ΠΡΑΞΕΩΝ 

Στις κατηγορίες Πράξεων στις οποίες εντάσσονται οι 
ενέργειες της παρούσας εκτός των γενικών κριτηρίων 
Σκοπιμότητας και Ωριμότητας που προβλέπονται σε κάθε 
ΠΕΠ συμπεριλαμβάνονται και τα κάτωθι εξειδικευμένα 
κριτήρια: 

Α. Κριτήρια σκοπιμότητας (ΚΣ) 
α/α ΚΡΙΤΗΡΙΟ 

Α1. Παραμεθόριες Περιοχές, όπως ορίζονται από το Ν. 
2601/98, απομακρυσμένες, ορεινές, νησιώτικες και 
φθίνουσες περιοχές. 

Α2 Επίπεδο ανεργίας στην περιοχή 
Α3 Είδος απασχόλησης (στο Πρωτογενή, Δευτερογε¬ 
νή, Τριτογενή Τομέα) 

Α4. Μέγεθος σχετικών αναγκών στην περιοχή. Σχέση 
με τον συνολικό πληθυσμό της περιοχής (όλα τα 
δημοτικά διαμερίσματα που καλύπτει ο υποβάλλων 
φορέας και η πρόταση). 

Α.4.1. για παιδιά βρεφικής και προσχολικής ηλικίας 
από 8 μηνών- 6,5 ετών 

ή 

Α.4.2. για παιδιά σχολικής ηλικίας από 6 έως 12 
ετών 

Α. 4.3 Για παιδιά με αναπηρία από 2,5-6,5 ετών Αφο¬ 
ρά την φιλοξενία παιδιών με ειδικές ανάγκες σε 
Βρεφονηπιακούς Σταθμούς 
Α. 4.4. Για παιδιά - νέους με αναπηρία μέχρι 25 ετών 
(Αφοράτα ΚΔΑΠ- ΑΜΕΑ) 


Β. Κριτήρα Ετοιμότητας 
α/α ΚΡΙΤΗΡΙΟ 

Β1. - Ετοιμότητα του δικαιούχου για ανάληψη και υλο¬ 

ποίηση του έργου (εμπειρία στην υλοποίηση και 
το σχεδίασμά κοινοτικών προγραμμάτων, δυνα¬ 
τότητα χρησιμοποίησης χώρου, εξοπλισμού, προ- 
σβασιμότητα) 

-Ύπαρξη αναγκαίου προσωπικού υποστήριξης 
της δράσης 

Το Υπουργείο Εργασίας & Κοινωνικών Ασφαλίσεων, ως 
συντονιστής του Ευρωπαϊκού Κοινωνικού Ταμείου σε συ¬ 
νεργασία με την ΟΔΕ που αναφέρεται στο άρθρο 3 της 
παρούσης απόφασης, δίνει αναγκαίες κατευθύνσεις και 
οδηγίες προς τις Διαχειριστικές Αρχές των Επιχειρησια¬ 
κών Προγραμμάτων για την εφαρμογή των κριτηρίων 
αξιολόγησης και τον προσδιορισμό της βαρύτητας του 
καθενός από αυτά. 

ΑΡΘΡΟ 8 

ΟΡΟΙ ΥΛΟΠΟΙΗΣΗΣ 

1. Τα άτομα που θα απασχοληθούν στη λειτουργία των 
δομών πρέπει να είναι: 

α) Άνεργοι (επιδοτούμενοι ή μη), των ειδικοτήτων που 
απαιτούνται για τη λειτουργία των δομών οι οποίοι έχουν 
κάρτα ανεργίας από τον ΟΑΕΔ (Υπηρεσία Προώθησης 
της Απασχόλησης). 

β) Εργαζόμενοι, των ειδικοτήτων που απαιτούνται γιατη 
λειτουργία των δομών και οι οποίοι έχουν ετήσιο εισόδη¬ 
μα από επαγγελματική δραστηριότητα το οποίο δεν ξε¬ 
περνά το ύψος του αφορολόγητου ποσού με βάση το εκ¬ 
καθαριστικό σημείωμα του προηγούμενου οικονομικού 
έτους, ή 

γ) Πτυχιούχοι ΑΕΙ-ΤΕΙ και άλλων σχολών, των ειδικοτή¬ 
των που απαιτούνται για τη λειτουργία των δομών, οι 
οποίοι νομίμως δεν έχουν υποβάλει φορολογική δήλωση 
στο προηγούμενο οικονομικό έτος. Στην περίπτωση αυτή 
υποβάλλουν δήλωση του Ν. 1599/86 ότι είναι άνεργοι ανα- 
φέροντας και το χρονικό διάστημα ανεργίας τους στον 
κλάδο. 

2. Το μέγιστο χρονικό διάστημα για το οποίο θα ισχύσει 
η συγχρηματοδότηση από το ΕΚΤ ορίζεται σε τριάντα έξι 
(36) μήνες. 

3. Ως ημερομηνία έναρξης της ενέργειας που συγχρη- 
ματοδοτείται από το ΕΚΤ νοείται η έναρξη λειτουργίας 
της δομής, σύμφωνα με γραπτή δήλωση του φορέα. Η 
ημερομηνία έναρξης λειτουργίας της δομής δεν μπορεί 
να είναι προγενέστερη της ημερομηνίας έκδοσης της 
άδειας λειτουργίας. 

Στην περίπτωση των Κέντρων Δημιουργικής Απασχόλη¬ 
σης Παιδιών, η έναρξη λειτουργίας γίνεται με γραπτή δή¬ 
λωση του φορέα εφόσον υπάρχουν οι από το νόμο προ- 
βλεπόμενες αδειοδοτήσεις. 

4. Η ημερομηνία έναρξης λειτουργίας της κάθε δομής 
δεν μπορεί να είναι μεταγενέστερη του Ιδνθήμερου από 
αυτήν της υπογραφής της σύμβασης με το προσωπικό. 

5. Ο δικαιούχος φορέας υποχρεούται να λειτουργήσει 
κατ’ ελάχιστον επί μία διετία μετά την λήξη της χρηματο¬ 
δότησης, εκτός αν ειδικές συνθήκες επιβάλλουν την δια¬ 
κοπή της λειτουργίαςτης ύστερα από διαπίστωση της Γ ε¬ 
νικής Γραμματείας της οικείας Περιφέρειας. 

ΑΡΘΡΟ 9 

ΕΠΙΛΕΞΙΜΕΣ ΔΑΠΑΝΕΣ, ΔΙΚΑΙΟΛΟΓΗΤΙΚΑ 
ΥΛΟΠΟΙΗΣΗΣ ΚΑΙ ΔΑΠΑΝΩΝ 

1. ΕΠΙΛΕΞΙΜΕΣ ΔΑΠΑΝΕΣ ΕΚΤ 

Ως επιλέξιμες δαπάνες, για συγχρηματοδότηση από το 
Ε.Κ.Τ., των δράσεων στις οποίες αναφέρεται η παρούσα 
Υπ. Απόφαση ορίζονται: 

α. Δαπάνες απασχόλησης επιστημονικού, διοικητικού 
και βοηθητικού προσωπικού. 

Τα ανώτατα όρια των εν λόγω δαπανών διαμορφώνο¬ 
νται ανά κατηγορία προσωπικού και ανθρωπομήνα, ως 
εξής: 

αΐ) Οι συνολικές αμοιβές του επιστημονικού προσωπι¬ 
κού, πλήρους απασχόλησης και σύμφωνα με τα τυπικά 
και ουσιαστικά προσόντα του ορίζονται, σε 420.000 
δρχ./μήνα, κατ’ ανώτατο όριο. Ειδικά για παραμεθόριες- 
νησιωτικές ή δυσπρόσιτες περιοχές, η αμοιβή μπορεί να 
φθάνει τις 500.000 δρχ. 

Ειδικά για τον Διευθυντή, πλήρους απασχόλησης και 
σύμφωνα με τα τυπικά και ουσιαστικά προσόντα του ορί¬ 
ζονται, σε 470.000 δρχ./μήνα, κατ’ ανώτατο όριο. Ειδικά 
για παραμεθόριες-νησιωτικές ή δυσπρόσιτες περιοχές, η 
αμοιβή μπορεί να φθάνει τις 550.000 δρχ. 

α2) Οι συνολικές αμοιβές του βοηθητικού προσωπικού 
και σύμφωνα με τα τυπικά και ουσιαστικά προσόντα του 
ορίζονται σε 310.000 δρχ./μήνα, κατ’ ανώτατο όριο. Τα 
ανώτατα όρια για τον υπάλληλο καθαριότητας ή τον μά- 
γειρο-μαγείρισσα ορίζονται σε 290.000 δρχ./μήνα. 

Για τις υπόλοιπες κατηγορίες προσωπικού οι αμοιβές 
καθορίζονται σύμφωνα με τα τυπικά προσόντα και τις 
ισχύουσες συλλογικές συμβάσεις εργασίας. 

Στις ως άνω αμοιβές συμπεριλαμβάνεται κάθε άλλο 
έξοδο που βαρύνει την απασχόληση του νέου προσωπι¬ 
κού. 

Οι ανωτέρω δαπάνες θεωρούνται επιλέξιμες εφόσον 
έχουν αποδοθεί οι ασφαλιστικές εισφορές και ο φόρος ει¬ 
σοδήματος. 

Επισημαίνεται ότι οι αμοιβές υπερωριακής απασχόλη¬ 
σης και υπερεργασίας καθώς και τα επιδόματα που προ- 
βλέπονται από εσωτερικούς κανονισμούς των επιχειρή¬ 
σεων ΟΤΑ, δεν αποτελούν επιλέξιμη δαπάνη. 

α3) Οι αποδοχές ή αποζημιώσεις του επιστημονικού, 
υπαλληλικού και εργατοτεχνικού προσωπικού που δεν 
απασχολείται στις εν λόγω δομές αλλά στους φορείς υλο¬ 
ποίησης (πχ. Δημοτικές επιχειρήσεις κ.λ.π.) και υποστη¬ 
ρίζει καθ’ ολοκληρίαν ή εν μέρειτη λειτουργία των δομών, 
στο πλαίσιο των συμβάσεων εργασίας ή έργου που έχει 
με αυτούς, δεν μπορούν να χρηματοδοτηθούν από την 
παρούσα ενέργεια. 

β. Δαπάνες αναλωσίμων υλικών, μίσθωσης και συντή¬ 
ρησης εξοπλισμού και χώρων. 

βΐ) Στην κατηγορία αναλωσίμων υλικών περιλαμβάνο¬ 
νται: διδακτικό υλικό, γραφική ύλη, βιβλία, φωτοτυπίες, 
υλικά κατασκευών, είδη ζωγραφικής, παιγνίδια, και είδη 
καθαρισμού και υγιεινής. 

Η μηνιαία δαπάνη αναλώσιμων υλικών δεν πρέπει να ξε¬ 
περνά τις 6.500 δρχ ανά νήπιο/παιδί ή τις 8.000 για παιδιά 
ή νέους με ειδικές ανάγκες. 

β.2) Η μηνιαία δαπάνη για τη μίσθωση χώρων που είναι 
απαραίτητοι για τη λειτουργία των σταθμών/κέντρων, συ¬ 
σχετίζεται με τις ισχύουσες τιμές αγοράς κάθε περιοχής 
και συνιστάταινα μην υπερβαίνει τις 1.500 δρχ./τ.μ. Σε πε¬ 


ρίπτωση υπέρβασης αυτού του ορίου πρέπει να υπάρχει 
ιδιαίτερη και αναλυτική τεκμηρίωση. 

Γ ια να θεωρηθούν επιλέξιμες οι παραπάνω δαπάνες 
απαιτούνται μισθωτήρια συμβόλαια, θεωρημένα από την 
αρμόδια ΔΟΥ. 

β.3) Η επιλέξιμη δαπάνη για τη μίσθωση εξοπλισμού δεν 
μπορεί να ξεπερνά τις 250.000 δρχ. ανά έτος και πρέπει 
να βρίσκεται εντός των τρέχουσων τιμών της αγοράς. 

β.4) Δαπάνες για τη συντήρηση χώρων και εξοπλισμού. 

Οι ετήσιες δαπάνες για τη συντήρηση χώρων δεν μπο¬ 
ρούν να ξεπερνούντο ποσό του 1.000.000 δρχ. 

Οι ετήσιες δαπάνες για τη συντήρηση εξοπλισμού δεν 
μπορούν να ξεπερνούν το ποσό των 500.000 δρχ. 

γ. Δαπάνες προβολής και δημοσιότητας: 

Η ετήσια δαπάνη του σταθμού/κέντρου, δεν μπορεί να 
ξεπερνά το ποσό των 240.000 δρχ. 

δ. Δαπάνες συντήρησης και μετακίνησης (καύσιμα) για 
ταΚΔΑΠΑΜΕΑ 

ε. Λοιπές λειτουργικές δαπάνες (π.χ. φωτισμός, θέρ¬ 
μανση, ύδρευση, τηλεφωνικά, ταχυδρομικά έξοδα, λοι¬ 
πές δαπάνες - εκδηλώσεις) 

Οι μηνιαίες δαπάνες λειτουργίας των Δομών (φωτι¬ 
σμός, θέρμανση, τηλεφωνικά, ταχυδρομικά κλπ.) δεν 
μπορούν να ξεπερνούν το ποσό των 150.000 δρχ. 

Οι λοιπές δαπάνες - εκδηλώσεις δεν μπορούν να ξεπερ¬ 
νούν τις 500.000 δρχ. ανά έτος. 

Δεν αποτελούν επιλέξιμες δαπάνες μισθώματα για ακί¬ 
νητα κυριότητας των Ο.Τ.Α. τα οποία λειτουργούν ήδη, εί¬ 
τε ως Βρεφονηπιακοί, Παιδικοί Σταθμοί, είτε ως Κέντρα 
Δημιουργικής Απασχόλησης Παιδιών (ΚΔΑΠ). 

στ. ΦΠΑ 

Ο ΦΠΑ είναι επιλέξιμη δαπάνη μόνο εάν βαρύνει πραγ¬ 
ματικά και οριστικά τον Τελικό Δικαιούχο. 

Ο ΦΠΑ που μπορεί να ανακτηθεί ή συμψηφιστεί με οποι- 
οδήποτε τρόπο, δεν μπορεί να θεωρηθεί επιλέξιμη δαπά¬ 
νη, ακόμη και εάν δεν ανακτάται από τον Τελικό Δικαιού¬ 
χο. 

Επίσης, ο ΦΠΑ δεν είναι επιλέξιμος στο σύνολό του στις 
περιπτώσεις που ένα ποσοστό του μπορεί να ανακτηθεί ή 
να συμψηφιστεί. 

Στις περιπτώσεις των κρατικών ενισχύσεων δεν παρέ¬ 
χεται ενίσχυση σε ΦΠΑ που η επιχείρηση μπορεί να ανα¬ 
κτήσει ή να συμψηφίσει μερικώς ή ολικώς ακόμη και εάν 
δεν ανακτάται από την επιχείρηση. 

Η επιλεξιμότητα των ανωτέρω κατηγοριών δαπανών 
αντιστοιχίζονται στον παρακάτω πίνακα σύμφωνα με το 
Εθνικό Γ ενικό Λογιστικό Σύστημα (Ε.Γ.Λ.Σ.) 

ΕΠΙΛΕΞΙΜΕΣ ΔΑΠΑΝΕΣ ΣΕ ΑΝΤΙΣΤΟΙΧΙΑ ΜΕ ΤΟ ΕΛΛΗ¬ 
ΝΙΚΟ ΓΕΝΙΚΟ ΛΟΓΙΣΤΙΚΟ ΣΧΕΔΙΟ (Ε.Γ.Λ.Σ.) 

60 ΑΜΟΙΒΕΣ ΚΑΙ ΕΞΟΔΑ ΠΡΟΣΩΠΙΚΟΥ 

60.00 ΑΜΟΙΒΕΣ ΕΜΜΙΣΘΟΥ ΠΡΟΣΩΠΙΚΟΥ 

60.01 ΑΜΟΙΒΕΣ ΗΜΕΡΟΜΙΣΘΙΟΥ ΠΡΟΣΩΠΙΚΟΥ 

60.03 ΕΡΓΟΔΟΤΙΚΕΣ ΕΙΣΦΟΡΕΣ ΚΑΙ ΕΠΙΒΑ¬ 
ΡΥΝΣΕΙΣ ΕΜΜΙΣΘΟΥ ΠΡΟΣΩΠΙΚΟΥ 

60.03.00 ΕΡΓΟΔΟΤΙΚΕΣ ΕΙΣΦΟΡΕΣ ΙΚΑ 
60.04 ΕΡΓΟΔΟΤΙΚΕΣ ΕΙΣΦΟΡΕΣ ΚΑΙ ΕΠΙΒΑ¬ 
ΡΥΝΣΕΙΣ ΗΜΕΡ/ΣΟΙΟΥ ΠΡΟΣΩΠΙΚΟΥ 
60.04.00 ΕΡΓΟΔΟΤΙΚΕΣ ΕΙΣΦΟΡΕΣ ΙΚΑ 

61 ΑΜΟΙΒΕΣ ΚΑΙ ΕΞΟΔΑ ΤΡΙΤΩΝ 

61.00 ΑΜΟΙΒΕΣ ΚΑΙ ΕΞΟΔΑ ΕΛΕΥΘΕΡΩΝ 
ΕΠΑΓΓ/ΤΙΩΝ ΥΠΟΚΕΙΜΕΝΩΝ ΣΕ ΦΟΡΟ 

61.00.99 ΑΜΟΙΒΕΣ ΚΑΙ ΕΞΟΔΑ ΛΟΙΠΩΝ ΕΛΕΥΘΕΡΩΝ 
ΕΠΑΓΓΕΛΜΑΤΙΩΝ 

61.01.01 ΑΜΟΙΒΕΣ ΚΑΙ ΕΞΟΔΑΔΙΑΦΟΡΩΝ ΤΡΙΤΩΝ 

62 ΠΑΡΟΧΕΣ ΤΡΙΤΩΝ 
62.03.00 ΤΗΛΕΦΩΝΙΚΑ-ΤΗΛΕΓΡΑΦΙΚΑ 
62.03.01 ΤΕΛΕΞ-ΦΑΞ 

62.03.02 ΤΑΧΥΔΡΟΜΙΚΑ ΕΞΟΔΑ 

62.03.03 ΔΙΑΦΟΡΑ ΕΞΟΔΑ ΤΗΛΕΠΙΚΟΙΝΩΝΙΩΝ 

62.04 ΕΝΟΙΚΙΑ 

62.04.01 ΕΝΟΙΚΙΑ ΚΤΙΡΙΩΝ-ΤΕΧΝΙΚΩΝ ΕΡΓΩΝ 
62.04.06 ΕΝΟΙΚΙΑ ΛΟΙΠΟΥ ΕΞΟΠΛΙΣΜΟΥ 
62.07 ΕΠΙΣΚΕΥΕΣ-ΣΥΝΤΗΡΗΣΕΙΣ 

62.98 ΛΟΙΠΕΣ ΠΑΡΟΧΕΣ ΤΡΙΤΩΝ 
62.98.00 ΗΛΕΚΤΡΙΚΟ ΡΕΥΜΑ 
62.98.01 ΦΩΤΑΕΡΙΟ 

62.98.02 ΥΔΡΕΥΣΗ 

63 ΦΟΡΟΙ-ΤΕΛΗ 

64 ΔΙΑΦΟΡΑ ΕΞΟΔΑ 
64.00 ΕΞΟΔΑ ΜΕΤΑΦΟΡΩΝ 

64.00.01 ΕΞΟΔΑ ΜΕΤΑΦΟΡΩΝ ΠΡΟΣΩΠΙΚΟΥ ΜΕ ΜΕ¬ 
ΤΑΦΟΡΙΚΑ ΜΕΣΑ ΤΡΙΤΩΝ 
64.02 ΕΞΟΔΑ ΠΡΟΒΟΛΗΣ ΚΑΙ ΔΑΙΦΗΜΙΣΗΣ 
64.02.00 ΔΙΑΦΗΜΙΣΕΙΣ ΑΠΟ ΤΟΝ ΤΥΠΟ 
64.02.01 ΔΙΑΦΗΜΙΣΕΙΣ ΑΠΟ ΤΟ ΡΑΔΙΟΦΩΝΟ - ΤΗΛΕΟ¬ 
ΡΑΣΗ 

64.07 ΕΝΤΥΠΗ ΚΑΙ ΓΡΑΦΙΚΗ ΥΛΗ 
64.07.00 ΕΝΤΥΠΑ 

64.07.01 ΥΛΙΚΑ ΠΟΛΛΑΠΛΩΝ ΕΚΤΥΠΩΣΕΩΝ 
64.07.02 ΕΞΟΔΑ ΠΟΛΛΑΠΛΩΝ ΕΚΤΥΠΩΣΕΩΝ 
64.07.03 ΓΡΑΦΙΚΗ ΥΛΗ ΚΑΙ ΛΟΙΠΑ ΥΛΙΚΑ ΓΡΑΦΕΙΩΝ 
64.07.90 ΑΓΟΡΕΣ ΒΙΒΛΙΩΝ 
64.08 ΥΛΙΚΑ ΑΜΕΣΗΣ ΑΝΑΛΩΣΕΩΣ 
64.08.00 ΚΑΥΣΙΜΑ ΚΑΙ ΛΟΙΠΑ ΥΛΙΚΑ ΘΕΡΜΑΝΣΗΣ 
64.08.01 ΥΛΙΚΑ ΚΑΘΑΡΙΟΤΗΤΑΣ 
64.08.02 ΥΛΙΚΑ ΦΑΡΜΑΚΕΙΟΥ 

64.09.01 ΕΞΟΔΑ ΔΗΜΟΣΙΕΥΣΗΣ ΑΓΓΕΛΙΩΝ ΚΑΙ ΑΝΑ¬ 
ΚΟΙΝΩΣΕΩΝ 

64.98 ΔΙΑΦΟΡΑ ΕΞΟΔΑ 
64.98.00 ΚΟΙΝΟΧΡΗΣΤΕΣ ΔΑΠΑΝΕΣ 

64.98.04 ΕΞΟΔΑ ΛΟΙΠΩΝ ΕΛΕΥΘΕΡΩΝ ΕΠΑΓΓΕΛΜΑ¬ 
ΤΩΝ 

64.98.05 ΕΞΟΔΑ ΔΙΑΦΟΡΩΝ ΤΡΙΤΩΝ 

2. ΓΕΝΙΚΟΙ ΟΡΟΙ ΕΠΙΛΕΞΙΜΟΤΗΤΑΣ ΤΩΝ ΔΑΠΑΝΩΝ 

Η επιλεξιμότητα των δαπανών που συγχρηματοδοτού- 
νται από το ΕΚΤ, ξεκινά μετά την ημερομηνία της απόφα¬ 
σης ένταξης και δύο (2) μήνες πριν την έναρξη λειτουρ¬ 
γίας της δομής. Το σύνολο των νομικών υποχρεώσεων θα 
πρέπει να έχει αναληφθεί έως την έναρξη λειτουργίας 
τους. Νομική υποχρέωση θεωρείται: 

• Η υπογραφή σύμβασης με το απαραίτητο για τη λει¬ 
τουργία της δομής προσωπικό, σύμφωνα με την εθνική 
νομοθεσία. 

• Τα μισθωτήρια συμβόλαια ακινήτων ή τα παραχωρη¬ 
τήρια χρήσης των ακινήτων (θεωρημένα από Δ.Ο.Υ). 

• Η απόφαση του Δ.Σ. του δικαιούχου φορέα ότι δε¬ 
σμεύεται να υλοποιήσει το έργο. 

Εξαίρεση αποτελεί η περίπτωση μίσθωσης ακινήτων, 
όπου η επιλεξιμότητα της δαπάνης ισχύει κατ’ ανώτατο 
όριο 6 μήνες πριν την έναρξη λειτουργίας της δομής. 

3. ΠΕΡΙΕΧΟΜΕΝΑ ΦΑΚΕΛΩΝ ΤΕΚΜΗΡΙΩΣΗΣ ΕΠΙΛΕΞΙ- 
ΜΟΤΗΤΑΣ ΔΑΠΑΝΩΝ 

Η σύμφωνη με την παρούσα Υπ. Απόφαση εφαρμογής 


της ενέργειας και η νόμιμη καταβολή δαπανών αποδει- 
κνύεται με δικαιολογητικά που τηρούνται σε ειδικό φάκε¬ 
λο του τελικού δικαιούχου και στον οποίο αυτά περιλαμ¬ 
βάνονται, ανάλογα με τις κατηγορίες δαπανών. Οι λογι¬ 
στικές καταχωρήσεις στα βιβλία του Τελικού Δικαιούχου 
πρέπει να παρέχουν πλήρη, ακριβή και διακριτή εικόνα 
των λογιστικών στοιχείων της πράξης, σε διακριτή λογι¬ 
στική μερίδα για το έργο. 

Ο τελικός δικαιούχος υποχρεούται να τηρήσει τον εν 
λόγω φάκελο επί τρία τουλάχιστον έτη, μετά την τελευ¬ 
ταία πληρωμή. 

Κάθε πρωτότυπο παραστατικό που σχετίζεται με τις επι¬ 
λέξιμες από το Πρόγραμμα δαπάνες σφραγίζεται με ειδι¬ 
κή σφραγίδα και υπογράφεται από τον αρμόδιο για την οι¬ 
κονομική λειτουργία του τελικού δικαιούχου. Στην σφρα¬ 
γίδα αναφέρεται και το ποσοστό του τιμολογίου που 
σχετίζεται με το έργο. 

Η τήρηση των παραστατικών και άλλων νομιμοποιητι¬ 
κών εγγράφων κατηγοριοποιείται ως εξής: 

ΔΙΚΑΙΟΛΟΓΗΤΙΚΑ ΓΙΑ ΤΙΣ ΔΑΠΑΝΕΣ ΛΕΙΤΟΥΡΓΙΑΣ 
ΣΥΓΧΡΗΜΑΤΟΔΟΤΟΥΜΕΝΕΣ ΑΠΟ ΤΟ ΕΚΤ 

Α. Δαπάνες απασχόλησης προσωπικού 

1. Η προκήρυξη για την πρόσληψη του επιστημονικού, 
διοικητικού και βοηθητικού προσωπικού και ο οριστικός 
πίνακας επιλογής των απασχολουμένων στη δράση. 

2. Τα υποβληθέντα πιστοποιητικά σπουδών, επαγγελ¬ 
ματικής εμπειρίας και βιογραφικά σημειώματα των απα¬ 
σχολουμένων. 

3. Οι συμβάσεις μεταξύ δικαιούχου φορέα και απασχο¬ 
λουμένων, όπου θα καθορίζεται το περιεχόμενο της ερ¬ 
γασίας τους, θα πρέπει να σχετίζεται άμεσα με τις αντί¬ 
στοιχες ειδικότητες. 

4. Οι μηνιαίες καταστάσεις μισθοδοσίας ΙΚΑ (θεωρημέ¬ 
νες από το αρμόδιο υποκατάστημα ΙΚΑ). 

5. Τα αντίγραφα πληρωμής των ενσήμων ΙΚΑ. 

6. Οι αποδείξεις είσπραξης των αποδοχώντων απασχο¬ 
λουμένων. 

7. Η ονομαστική κατάσταση των απασχολουμένων στη 
δράση, με αναγραφή του αριθμού φορολογικού μητρώου 
τους (Α.Φ.Μ.) 

8. Τα στοιχεία που αποδεικνύουν ότι οι απασχολούμενοι 
στη δράση, πληρούν τους όρους της παρ. 1 του άρθρου 
8 «Όροι υλοποίησης», και ειδικότερα: 

• Κάρτα ανεργίας για τους ανέργους (επιδοτούμενους 

ή μη) 

• Φωτοτυπία του εκκαθαριστικού σημειώματος του 
προηγούμενου οικονομικού έτους (για εργαζόμενους με 
ετήσιο εισόδημα από επαγγελματική δραστηριότητα μέ¬ 
χρι του ύψους του αφορολογήτου ποσού). 

9. Έγγραφο διακοπής της επιδότησης ανεργίας στις 
περιπτώσεις επιδοτούμενων ανέργων από τον ΟΑΕΔ. 

10. Αντίγραφα των ενταλμάτων ή/και αποδείξεων πλη¬ 
ρωμής (που εκδίδονται για όλες τις πληρωμές), τα οποία 
φέρουντην πρωτότυπη υπογραφή του δικαιούχου και συ¬ 
νοδεύονται από αποδείξεις είσπραξης. 

11. Δηλώσεις καταβολής του φόρου εισοδήματος. 

Β. Δαπάνες αναλωσίμων υλικών, συντήρησης εξοπλι¬ 
σμού, μίσθωσης και συντήρησης χώρων 

1. Τα εξοφλημένα τιμολόγια και δελτία αποστολής των 
αναλωσίμων. 

2. Οι αποδείξεις πληρωμής των ενοικίων και τα μισθω¬ 
τήρια συμβόλαια αυτών, θεωρημένα από την αρμόδια 

ΔΟΥ, ή τα παραχωρητήρια χρήσης των ακινήτων, με χρό¬ 
νο λήξης μετά την πάροδο εξαετίας. 

3. Τα εξοφλημένα τιμολόγιαή αποδείξεις Παροχής Υπη¬ 
ρεσιών και οι αντίστοιχες αποδείξεις πληρωμής και εί¬ 
σπραξης, που αφορούν στη συντήρηση του εξοπλισμού 
και των χώρων. 

4. Τα τιμολόγια και τα δελτία αποστολής και επιστρο¬ 
φής στις περιπτώσεις ενοικίασης εξοπλισμού. 

Γ. Λοιπές λειτουργικές δαπάνες: 

1. Οι λογαριασμοί Γενικών Εξόδων (ύδρευσης, ΔΕΗ, 
ΟΤΕ κλπ.), τιμολόγια αγοράς καυσίμων ή αποδείξεις πλη¬ 
ρωμής κοινοχρήστων, ταχυδρομικών εξόδων κλπ. 

2. Τα εξοφλημένα τιμολόγια αγορών ή παροχής υπηρε¬ 
σιών που αφορούν σε δαπάνες προβολής, δημοσιότητας 
και εκδηλώσεων, με πλήρη και αναλυτική περιγραφή των 
ενεργειών προβολής και δημοσιότητας και τιμολογημένη 
ανά είδος ενέργειας. Τα παραπάνω τιμολόγια θα παρέ¬ 
χουν αναλυτικές πληροφορίες για κάθε παροχή υπηρε¬ 
σιών. 

Σε περίπτωση μη ύπαρξης των προβλεπομένων δικαιο- 
λογητικών και παραστατικών, οι ανωτέρω πληρωμές δεν 
θεωρούνται νομίμως καταβληθείσες και ως εκ τούτου μη 
επιλέξιμες από το Πρόγραμμα. 

Σε όλες τις παραπάνω κατηγορίες δαπανών απαιτού¬ 
νται τα εκάστοτε κατά περίπτωση νόμιμα παραστατικά 
(που προβλέπει ο ΚΒΣ και τα όσα προβλέπονται από τους 
ισχύοντες φορολογικούς νόμους) που να αναφέρονται 
στην εγκεκριμένη δράση (ο τίτλος της δράσης πρέπει να 
αναγράφεται στο οικείο τιμολόγιο) και να αναγράφεται η 
συγχρηματοδότηση του από το συγκεκριμένο Επιχειρη¬ 
σιακό Πρόγραμμα. 

ΑΡΘΡΟ 10 

ΥΠΟΧΡΕΩΣΕΙΣ ΤΟΥ ΤΕΛΙΚΟΥ ΔΙΚΑΙΟΥΧΟΥ 

Οι υποχρεώσεις των Τελικών Δικαιούχων κάθε Έργου 
ορίζονται στην απόφαση 18527/ΓΔΑΠΠΠΔΕ 156/ 
7.6.2001 (ΦΕΚ Β' 758/15.6.2001) του Υφυπουργού Εθνι¬ 
κής Οικονομίας «Τύπος και Περιεχόμενο Απόφασης 
Ένταξης Πράξης σε Επιχειρησιακά Προγράμματα του 
ΚΠΣ 2000-2006, σύμφωνα με το άρθρο 5, παρ. 3 του Ν. 
2860/2000» όπως κάθε φορά ισχύει, καθώς και από το γε¬ 
νικότερο θεσμικό πλαίσιο που διέπειτο Γ ΚΠΣ. 

ΑΡΘΡΟ 11 
ΧΡΗΜΑΤΟΔΟΤΗΣΗ 

Η χρηματοδότηση της ενέργειας προέρχεται από Κοι¬ 
νοτικούς και Εθνικούς Πόρους και αποτελεί εξ’ ολοκλή¬ 
ρου Δημόσια Δαπάνη. 

Ειδικότερα η ενέργεια συγχρηματοδοτείται από το Ευ¬ 
ρωπαϊκό Κοινωνικό Ταμείο (Ε.Κ.Τ.) κατά 75% σε ότι αφο¬ 
ρά τις δαπάνες λειτουργίας των δομών. Η αναλογούσα 
Εθνική Συμμετοχή καθώς και η αντίστοιχη συνδρομή του 
Ε.Κ.Τ. θα καλυφθεί από το Πρόγραμμα Δημοσίων Επεν¬ 
δύσεων (Σ.Α.Ε.Π του ΠΔΕ). Οι σχετικές εισροές των πό¬ 
ρων του Ε.Κ.Τ. θα αποτελέσουν έσοδα του Προγράμμα¬ 
τος Δημοσίων Επενδύσεων και θα εκταμιεύονται σύμφω¬ 
να με την προβλεπόμενη διαδικασία. 

Οι τυχόν υπερβάσεις των εγκεκριμένων κονδυλίων, 
όπως αναφέρεται στις εγκριτικές αποφάσεις δεν χρημα¬ 
τοδοτούνται. 

Ρητά ορίζεται ότι η υλοποίηση της κάθε δράσης, καθώς 
και όλα τα δικαιώματα και οι υποχρεώσεις που απορρέ¬ 


ουν από τα εγκριτικά έγγραφα δεν μεταβιβάζονται, ούτε 
εκχωρούνται σε οποιονδήποτε τρίτο φορέα. 

Τέλος, ο δικαιούχος φορέας υποχρεούται να τηρεί ξε¬ 
χωριστό τραπεζικό λογαριασμό, αποκλειστικά για την επι¬ 
χορήγηση, από τον οποίο θα αποδεικνύονται οι εισροές 
και εκροές της δράσης. 

ΑΡΘΡΟ 12 
ΕΛΕΓΧΟΣ 

1. Προκειμένου να διασφαλιστεί η αποτελεσματικότητα 
και η ορθή εφαρμογή των ενεργειών της παρούσας, τα 
αρμόδια, σύμφωνα με το ισχύον θεσμικό πλαίσιο που διέ- 
πει το Γ ΚΠΣ, όργανα λαμβάνουν τα αναγκαία μέτρα με 
σκοπό: 

Α. Την τήρηση των εθνικών και κοινοτικών διατάξεων 

Β. Την ορθή υλοποίηση 

Γ. Την επιλεξιμότητα των δαπανών και την αιτιολόγησή 
τους 

Δ. Την πρόληψη ή την διαπίστωση τυχόν παραβάσεων 
και την επιβολή κυρώσεων 

Ε. Την ανάκτηση τυχόν αχρεωστήτως καταβληθέντων 
κεφαλαίων μετά τη διαπίστωση σχετικής παράβασης. 

Στ. Την εξασφάλιση επαρκούς διαδρομής ελέγχου. 

2. Επίπεδο - είδος ελέγχου και αρμόδια όργανα 

• Πρωτοβάθμιος έλεγχος ο οποίος διενεργείται από 
την Διαχειριστική Αρχή κάθε Ε.Π. 

• Δευτεροβάθμιος Έλεγχος που διενεργείται από την 
Αρχή Πληρωμής του ΚΠΣ 

• Εξωτερικός δημοσιονομικός έλεγχος ο οποίος διε- 
νεργείται από την Επιτροπή Δημοσιονομικού Ελέγχου 
(ΕΔΕΛ) 

Ο έλεγχος συνίσταται στην εξέταση της ποιότητας του 
παρεχόμενου έργου και στην ορθή οικονομική διαχείριση 
σύμφωνα με τις ισχύουσες κοινοτικές και εθνικές διατά¬ 
ξεις. 

Επίσης ελέγχεται: 

Α) ο σεβασμός των στόχων του μέτρου του επιχειρη¬ 
σιακού προγράμματος 

Β) η εναρμόνιση της δράσης με τους στόχους του Κοι¬ 
νοτικού Πλαισίου Στήριξης και με τις διατάξεις των Κανο¬ 
νισμών των σχετικών με την αποστολή των διαρθρωτικών 
ταμείων. 

Γ) η καλή δημοσιονομική διαχείριση, η οποία μεταξύ άλ¬ 
λων περιλαμβάνει την δικαιολόγηση και την λογιστική κα¬ 
ταγραφή των δαπανών, την τήρηση των φορολογικών νό¬ 
μων και την διαχείριση σύμφωνα με τις αρχές της οικονο¬ 
μίας και της χρηστής δημοσιονομικής διαχείρισης. 

3. Έλεγχος από τις Διαχειριστικές Αρχές των Επιχειρη¬ 
σιακών Προγραμμάτων 

Η διαχειριστική αρχή κάθε επιχειρησιακού προγράμμα¬ 
τος ασκεί έλεγχο σε όλα τα στάδια από την προετοιμασία 
μέχρι την ολοκλήρωση της πράξης, όπως αναλυτικά πε- 
ριγράφεται στο άρθρο 6 του Ν.2860/2000 και της Κ.Υ.Α. 
που εκδίδονται για τη σύσταση και λειτουργία των διαχει¬ 
ριστικών αρχών των Επιχειρησιακών Προγραμμάτων. 

Στάδια Ελέγχου 

Προληπτικός έλεγχος: διενεργείται πριντην έναρξη της 
υλοποίησης του έργου, κατά το στάδιο της προετοιμα¬ 
σίας εκτέλεσης και ελέγχεται η ικανότητα του τελικού δι¬ 
καιούχου να υλοποιείτο έργο. 

Έλεγχος κατά την εκτέλεση του έργου: διενεργείται κα¬ 
τά τη διάρκεια υλοποίησης των έργων μέσω του Ο.Π.Σ. 
και με επιτόπιους ελέγχους. Συγκεκριμένα ελέγχεται η 

νομιμότητα και η κανονικότητα των δαπανών, η τήρηση 
των διαδικασιών, η αξιοπιστία των πληροφοριών και οικο¬ 
νομικών στοιχείων που δηλώνονται από τον τελικό δικαι¬ 
ούχο, στα πλαίσια των μηνιαίων και τριμηνιαίων δελτίων 
παρακολούθησης, η τήρηση των δεσμεύσεων που έχει 
αναλάβει ο τελικός δικαιούχος κατά την ένταξη του έργου 
στο επιχειρησιακό πρόγραμμα και η τήρηση των κανόνων 
δημοσιότητας. 

Έλεγχος με την ολοκλήρωση του έργου: διενεργείται 
μετά τη γνωστοποίηση της ολοκλήρωσης του έργου από 
τον τελικό δικαιούχο, είναι επιτόπιος, αφορά το φυσικό 
αντικείμενο του έργου καθώς και το λειτουργικό αποτέ¬ 
λεσμα και συντάσσεται βεβαίωση τήρησης των υποχρεώ¬ 
σεων από τον τελικό δικαιούχο. 

Κάθε έργο γίνεται αντικείμενο επιτόπιου ελέγχου του¬ 
λάχιστο μια φορά. 

Για κάθε διενεργούμενο έλεγχο συντάσσεται έκθεση, 
τα πορίσματα της καταχωρούνται στο ΟΠΣ και κοινοποι¬ 
ούνται στην Αρχή πληρωμής, την Επιτροπή Δημοσιονομι¬ 
κού ελέγχου και τον τελικό δικαιούχο. 

Στις περιπτώσεις που υπάρχουν βάσιμες ενδείξεις για 
την ύπαρξη παρατυπιών προβαίνει στην διενέργεια έκτα¬ 
κτου ελέγχου, την έκδοση σχετικού πορίσματος και ολο- 
κληρώνειτην διαδικασία μέχριτο οριστικό κλείσιμο του θέ¬ 
ματος όπως προβλέπεται στο άρθρο 6του Ν. 2860/2000. 

4. Διαδρομή του Ελέγχου 

Επισημαίνεται επίσης ότι ο έλεγχος που διενεργείται 
από την Διαχειριστική Αρχή πρέπει να ανταποκρίνεται 
στην απαιτούμενη από το άρθρο 7 του Κανονισμού 
438/2001, επαρκή διαδρομή ελέγχου, όπως ενδεικτικά 
περιγράφεται στο παράρτημα 1 αυτού. 

Ειδικότερα, για να είναι επαρκής η διαδρομή ελέγχου 
πρέπει να επιτυγχάνεται η επαλήθευση της λογιστικής κα- 
ταχώρησης των δαπανών σε όλα τα επίπεδα των αρμό¬ 
διων υπηρεσιών, δηλαδή μεταξύ της διαχειριστικής αρ¬ 
χής, του τελικού δικαιούχου και του αναδόχου του έργου. 
Επίσης πρέπει να επαληθεύεται η χορήγηση και η μετα¬ 
φορά των διαθέσιμων κοινοτικών και εθνικών κονδυλίων. 

Συγκεκριμένα: 

• Οι λογιστικές καταχωρήσεις πρέπει να παρέχουν ανα¬ 
λυτικές πληροφορίες για τις δαπάνες που πραγματοποίη¬ 
σαν οι τελικοί δικαιούχοι και γι’ αυτό πρέπει να περιλαμβά¬ 
νουν την ημερομηνία καταχώρησης το ποσό κάθε κονδυ¬ 
λίου της δαπάνης, τον προσδιορισμό των δικαιολογητικών 
εγγράφων και την ημερομηνία και μέθοδο της πληρωμής, 
ακόμη πρέπει να επισυνάπτονται τα αναγκαία αποδεικτικά 
στοιχεία (τιμολόγια). 

Την υποχρέωση αυτή την έχουν και οι δημόσιοι φορείς 
ή οργανισμοί ή εταιρείες που επιτελούν τις πράξεις όταν 
δεν είναι οι τελικοί αποδέκτες της χρηματοδότησης. 

• Σε περιπτώσεις δαπανών που αφορούν μόνο εν μέρει 
τη συγχρηματοδοτούμενη απάτην Κοινότητα πράξη, κα¬ 
ταδεικνύεται η ακρίβεια κατανομήςτου ποσού μεταξύτης 
συγχρηματοδοτούμενης και των άλλων πράξεων. Παρό¬ 
μοια αιτιολόγηση πρέπει να υπάρχει και για τα είδη δαπα- 
νώντα οποία θεωρούνται ως επιλέξιμα εντός ορίων ή ανα- 
λογικώς προς άλλες δαπάνες. 

• Οιτεχνικές προδιαγραφές και το χρηματοδοτικό σχέ¬ 
διο της παρέμβασης, οι εκθέσεις προόδου, τα έγγραφα 
που αφορούν την έγκριση επιχορήγησης, τις διαδικασίες 


δημοπράτησης και σύναψης της σύμβασης και οι εκθέ¬ 
σεις σχετικά με επιθεωρήσεις των συγχρηματοδοτούμε¬ 
νών από τις πράξεις προϊόντων και υπηρεσιών τηρούνται 
επίσης διαθέσιμα στο κατάλληλο επίπεδο διαχείρισης. 

• Στις περιπτώσεις τελικών δικαιούχων που δίνουν 
απευθείας αναφορά στην αρχή πληρωμής, οι λεπτομε¬ 
ρείς δηλώσεις δαπανών συνιστούν τα δικαιολογητικά έγ¬ 
γραφα των λογιστικών καταχωρήσεωντης αρχής πληρω¬ 
μής η οποία είναι αρμόδια για την σύνταξη του καταλόγου 
των συγχρημαδοτούμενων πράξεων. 

• Σε περιπτώσεις ηλεκτρονικής διαβίβασης λογιστικών 
δεδομένων, όλες οι οικείες αρχές και φορείς λαμβάνουν 
επαρκείς πληροφορίες από το χαμηλότερο επίπεδο για 
να δικαιολογήσουν τις λογιστικές εγγραφές και τα ποσά 
που αναφέρουν σε υψηλότερο επίπεδο, διασφαλίζοντας 
έτσι μια ικανοποιητική διαδρομή ελέγχου από τα συνολι¬ 
κά ποσά που πιστοποιούνται στην επιτροπή μέχρι τα με¬ 
μονωμένα κονδύλια των δαπανών και τα δικαιολογητικά 
έγγραφα στο επίπεδο του τελικού δικαιούχου και των τε¬ 
λικών αναδοχών των έργων που υλοποιούν τις πράξεις. 

5. Η τήρηση από τους φορείς των δεσμεύσεων που 
έχουν αναλάβει, καθώς και των στοιχείων και διαδικασιών 
που απορρέουν από το ισχύον νομικό πλαίσιο, είναι υπο¬ 
χρεωτική. 

Η μη τήρηση ή η ελλιπής τήρηση αυτών μπορεί να επι¬ 
φέρει την περικοπή δαπανών ή ακόμα και την ακύρωση 
των δράσεων και την επιστροφή τυχόν εισπραχθέντων 
χρηματικών ποσών ως παρανόμως ή αχρεωστήτως κατα- 
βληθέντων. 

Στις περιπτώσεις αυτές με το πόρισμα του ελέγχου κοι¬ 
νοποιείται στον ελεγχόμενο φορέα και απόσπασμα της 
έκθεσης και εφαρμόζονται οι διατάξεις της Κ.Υ.Α. 
2007892/461/98 «Ανάκτηση αχρεωστήτως καταβληθέ- 
ντων ποσών από εθνικούς πόρους ή πόρους της Ευρω¬ 
παϊκής Ένωσης στα πλαίσια της υλοποίησης κοινοτικών 
πολιτικών» όπως τροποποιήθηκε με την 2/57858/Γ0041/ 
2000 όμοια. 

6. Επισημαίνεται ότι όλοι οι εμπλεκόμενοι φορείς στην 
διαχείριση και υλοποίηση των έργων και υποέργων υπο- 
χρεούνται επί τρία έτη μετά την τελευταία πληρωμή να 
τηρούν στη διάθεση των ελεγκτικών αρχών και οργάνων 
όλα τα δικαιολογητικά έγγραφα (είτε τα πρωτότυπα έγ¬ 
γραφα είτε αντίγραφα για τα οποία βεβαιώνεται ότι είναι 
σύμφωνα με τα πρωτότυπα σε κοινώς αποδεκτά υποθέ¬ 
ματα δεδομένων) τα σχετικά μετις δαπάνες που αφορούν 
τη συγκεκριμένη παρέμβαση. 

ΑΡΘΡΟ 13 
ΤΕΛΙΚΕΣ ΔΙΑΤΑΞΕΙΣ 

1. Η παρούσα Υπουργική Απόφαση ισχύει από την δη¬ 
μοσίευση της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 27 Ιουλίου 2001 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΕΡΓΑΣΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΚΟΙΝΩΝΙΚΩΝ ΑΣΦΑΛΙΣΕΩΝ 

Β. ΠΑΠΑΝΔΡΕΟΥ ΑΝ. ΓΙΑΝΝΙΤΣΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΑΛ. ΠΑΠΑΔΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπίθπίΘΐ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























